b'\n_START_ARTICLE_\nBNSF Railway\n_START_PARAGRAPH_\nBNSF Railway (AAR oznaka BNSF) je drugo najve\xc4\x8dje \xc5\xbeelezni\xc5\xa1ko podjetje (za Union Pacific Railroad) v Severni Ameriki._NEWLINE_Podjetje je bilo ustanovljeno 31. decembra 1996 z zdru\xc5\xbeitvijo podjetij Atchison, Topeka and Santa Fe Railway in Burlington Northern Railroad; novo ime je bilo Burlington Northern and Santa Fe Railway. 24. januarja 2005 so uradno spremenili ime podjetja v BNSF Railway._NEWLINE_BNSF Railway je h\xc4\x8derinsko podjetje korporacije Burlington Northern Santa Fe Corporation. Podjetje na letni osnovi prevozi najve\xc4\x8d \xc5\xbeita v ZDA v primerjavi z ostalimi ameri\xc5\xa1kimi podjetji in toliko premoga, da bi lahko ustvarili 10\xc2\xa0% celotne elektri\xc4\x8dne proizvodnje v ZDA._NEWLINE_Podjetje trenutno ima v lasti 38.624 km glavnih prog, skupaj s stranskimi progami pa 80.467\xc2\xa0km. Le-te potekajo po ozemlju 27 ameri\xc5\xa1kih zveznih dr\xc5\xbeav: Alabama, Arizona, Arkansas, Kalifornija, Kolorado, Idaho, Illinois, Iowa, Kansas, Louisiana, Minnesota, Mississippi, Missouri, Montana, Nebraska, Nevada, Nova Mehika, Severna Dakota, Oklahoma, Oregon, Ju\xc5\xbena Dakota, Tennessee, Teksas, Utah, Washington, Wisconsin in Wyoming) in dveh kanadskih provinc (Britanska Kolumbija in Manitoba).'